
పుణే : సావిత్రిబాయ్ ఫూలే పుణే విశ్వవిద్యాలయం జారీ చేసిన సర్క్యులర్పై విమర్శలు వెల్లువెత్తుతున్నాయి. నాన్ సైన్స్ విభాగంలో పోస్ట్ గ్రాడ్యుయేషన్లో ప్రతిభ చూపిన విద్యార్థి/విద్యార్థినికి బంగారు పతకం ప్రదానం చేసేందుకు నియమ, నిబంధనలు ఈ సర్క్యులర్లో ఉన్నాయి. చదువులో ప్రతిభ చూపడంతోపాటు శాకాహారి, మద్యపానం చేయకుండా ఉండటం తప్పనిసరి అని నిబంధనలు చెప్తున్నాయి. దీంతో కొందరు ఆగ్రహం వ్యక్తం చేస్తున్నారు.యోగ మహర్షి రామచంద్ర గోపాల్ షేలార్ వురపు షేలార్ మామా స్మారకార్థం ఏర్పాటైన ట్రస్టు ఈ బంగారు పతకాలను 2006 నుంచి బహూకరిస్తోంది. సైన్స్, నాన్స్ సైన్స్ విభాగాల్లో పోస్ట్ గ్రాడ్యుయేషన్లో ప్రతిభ చూపినవారిని ప్రోత్సహిస్తోంది. ఒక ఏడాది సైన్స్ విద్యార్థికి ఇస్తే, మరో ఏడాది నాన్ సైన్స్ విద్యార్థికి ఇస్తోంది. 2016-17 విద్యా సంవత్సరంలో నాన్ సైన్స్ విభాగంలో బంగారు పతకం ఇచ్చేందుకు పుణే విశ్వవిద్యాలయం సర్క్యులర్ను జారీ చేసింది. శాకాహారం మాత్రమే తినడం, మద్యపానం చేయకుండా ఉండటంతోపాటు నృత్యం, గానం, రంగస్థలం వంటి కళల్లో ప్రతిభ ఉండాలని, అంతేకాకుండా భారతీయ సంస్కృతి, సంప్రదాయాలపై విశ్వాసం ఉండాలని, రోజువారీ జీవితంలో వీటిని ఆచరించేవారు బంగారు పతకం పొందేందుకు అర్హులని తెలిపింది. యోగా, ప్రాణాయామం, ధ్యానం చేసే విద్యార్థులకు ప్రాధాన్యం ఇస్తామని పేర్కొంది. దీనిపై విమర్శలు రావడంతో విశ్వవిద్యాలయం రిజిస్ట్రార్ అరవింద్ షాలిగ్రామ్ మీడియాతో మాట్లాడారు. ఈ సర్క్యులర్ చాలా పాతదని, యోగ మహర్షి షేలార్ మామా ట్రస్టు తమకు ఇచ్చిన పాత సర్క్యులర్లో తేదీలను మాత్రమే మార్చుతూ ఉంటామని చెప్పారు. దీనిలోని నియమ, నిబంధనలను ట్రస్టు నిర్ణయించిందని, విశ్వవిద్యాలయానికి సంబంధం లేదని తెలిపారు.

pune : savitribay phoole pune vishwavidyaalayam jaarii chesina sarkyularpai vimarsalu velluvettutunnaay. nan sains vibhaagamlo post graduationlo pratibha chuupina vidyaarthi/vidyaarthiniki bangaaru patakam pradaanam chesenduku niyama, nibandhanalu ee sarkyularlo unnaayi. chaduvulo pratibha chuupadamtoepaatu saakaahaari, madyapanam cheyakunda undatam tappanisari ani nibandhanalu cheptunnaayi. deentho kondaru aagraham vyaktam chestunnaru.yoga maharshi ramachandra gopal shelar vurapu shelar mama smaarakaartham erpaataina trustu ee bangaaru patakaalanu 2006 nunchi bahookaristondi. sains, nans sains vibhaagaallo post graduationlo pratibha chuupinavaarini prothsahistondi. oka edaadi sains vidyaarthiki iste, maro edaadi nan sains vidyaarthiki istondi. 2016-17 vidya samvatsaramlo nan sains vibhaagamlo bangaaru patakam ichenduku pune vishwavidyaalayam sarkyularnu jaarii chesindi. saakaahaaram matrame tinadam, madyapanam cheyakunda undatamtopaatu nrutyam, gaanam, rangasthalam vanti kalallo pratibha undaalani, antekakunda bhaarateeya samskruti, sampradaayaalapai vishwaasam undaalani, rojuwari jeevitamlo veetini aacharinchevaaru bangaaru patakam pondenduku arhulani telipindi. yoga, praanaayaamam, dhyanam chese vidyaarthulaku praadhaanyam istamani perkondi. deenipai vimarsalu raavadamtho vishwavidyaalayam resistrar aravind shaligram meediatho matladaru. ee sarkyular chala paatadani, yoga maharshi shelar mama trustu tamaku ichina paata sarkyularlo tedeelanu matrame maarchutuu untaamani cheppaaru. deenilooni niyama, nibandhanalanu trustu nirnayinchindani, vishwavidyaalayaaniki sambandham ledani telipaaru.